Urfda emas: 2021-yilda xarid qilish tavsiya etilmaydigan 7 uslubdagi libos (foto)

Yangi yilda yangi libos kiyish an’anasiga, ayniqsa, ayollar qattiq amal qiladi. Bayram ta’tilidan so‘ng hech bo‘lmaganda bir dona ko‘ylak xarid qilib, ish yoki o‘qishga kiyib borish ularning odatiga aylangan. Demak, did bilan, shuningdek, urfga ham e’tiborli bo‘lgan xonimlarga quyida 7 uslubdagi libos tanlash tavsiya etilmaydi.

To‘rli matodan tikilgan ko‘ylak yoki koftalar urfdan qolganiga ancha bo‘ldi. Ammo bundan bexabar ayollar hamon ularni sotib olishni va kiyishni to‘xtatgani yo‘q. Qanchalar go‘zal va qimmatbaho bo‘lmasin, bu kabi ko‘rinishdagi liboslarni kiyish tavsiya etilmaydi.

Ushbu uslub bir necha yillar avval uggi etigi bilan juda yaxshi kombinatsiyani hosil qilgan edi. Ammo hozirda bunday emas. Bu kabi issiq va qalin matodan kalta va keng sviter kiyish yoshlar orasida urfga aylangan.

Yulduz Kim Kardashyan urfga olib kirgan bunday tor va yopishqoq libos ham hozircha trendda emas. Ushbu libos qomatni ortiqcha ta’kidlaydi va biroz noqulayliklar ham keltirib chiqarishi mumkin.

Ushbu libos bir necha yillar avval, hattoki hozirda ham qomatida kamchiligi borlar tomonidan muntazam kiyiladi. Ammo uning urfdan qolganiga ancha bo‘ldi. Bo‘y va qomati binoyidek xonimlar bu uslubdagi liboslarni kiyib, aksincha, o‘zlarini qo‘polroq qilib ko‘rsatishi mumkin. Yaxshisi, ularga to‘g‘ri bichimdagi ko‘ylaklarni xarid qilish tavsiya etiladi.

Bunday ko‘ylak belni ta’kidlashni istovchilar tomonidan juda yaxshi kiyilgandi. Ammo hozirda bu kabi obraz biroz zerikarli. Sababi dizaynerlar tomonidan mazkur uslubning o‘rnini bosuvchi boshqa bichimdagi ko‘ylaklar allaqachon trendga aylangan.

Mazkur ko‘rinishdagi libos qimmatbaho matolardan tikilgan hashamatli ko‘ylaklarga mos keladi va ular ko‘proq katta ziyofat yoki marosimlarda kiyiladi. Oddiygina yengil va yumshoq matodan orqa qismi etagiga nisbatan uzun qilib bichilgan liboslar qomatni xunuk ko‘rsatmasa-da, shunchaki urfdan qoldi.

Beldan pasti keng tikilgan yubkali ko‘ylaklar urfga kirganida har qanday ayolning garderobini egallagan edi. Shuning uchun ham undan haligacha voz kechish qiyin bo‘lmoqda. Bundan 2-3 yil avval ham trendda bo‘lgan bunday ko‘ylak yana bir necha yildan keyingina urfga qaytishi mumkin. Ungacha boshqa liboslardan foydalangan ma’qul.